
REFERAT

privind aprobarea Planului Urbanistic de Detaliu “Amplasare locuinţe cu funcţiuni complementare”, Str. Bontila nr. 4 colt cu str. I.M.Klein, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr. U22008-000632/01.02.2007 cu cpmpletarile ulterioare conform fisei anexa, privind aprobarea Planului Urbanistic de Detaliu “Amplasare locuinţe cu funcţiuni complementare”, Str. Bontila nr. 4 colt cu str. I.M.Klein, Timişoara.

Având în vedere prevederile Certificatului de Urbanism nr. 149/10.01.2007, prelungit pana la data de 09.01.2009;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Amplasare locuinţe cu funcţiuni complementare”, Str. Bontila nr. 4 colt cu str. I.M.Klein, Timişoara.
 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu “Amplasare locuinţe cu funcţiuni complementare”, Str. Bontila nr. 4 colt cu str. I.M.Klein, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
 
Documentaţia Plan Urbanistic de Detaliu “Amplasare locuinţe cu funcţiuni complementare”, Str. Bontila nr. 4 colt cu str. I.M.Klein, Timişoara a fost elaborată de firma de proiectare S.C. SIREGON GRUP S.R.L., proiect nr. 7.032/2007, la cererea beneficiarului S.C. MYTAY IMMOBILIARE S.R.L, Timisoara.
Terenul studiat în cadrul Planului Urbanistic de Detaliu “Amplasare locuinţe cu funcţiuni complementare”, str. Bontila nr. 4 colt cu str. I.M.Klein, Timişoara este situat în intravilanul municipiului Timişoara, în partea de est, in zona Lunei, fiind o parcela de colt.
Conform P.U.G., aprobat prin HCL nr. 157/2002, prelungit cu HCL nr. 139/2007 această zonă este prevăzută pentru locuinte cu funcţiuni complementare. Regimul de înălţime stabilit conform PUG este P – P+2E cu posibilitatea amenajarii de mansarde in podurile existente. Se constata tendinta de reconversie a unui fond de locuinte precar, de foarte multe ori cu locuire colectiva, in imobile noi cu acelasi regim al zonei de factura moderna, cu asigurarea locurilor necesare parcarii in interiorul parcelei detiunute.
Suprafaţa totală studiată în cadrul P.U.D. este de 1495 mp si este inscrisa in CF nr. 2394 Timişoara, nr. cadastral 6501, proprietatea firmei S.C. MYTAY IMMOBILIARE S.R.L.

Prin documentaţie se propune realizarea unui imobil de colt, datorita pozitionarii parcelei, in regim de S+P+2E+M/Er dupa demolarea constructiilor existente prin obtinerea Autorizatiei de Desfiintare. Imobilul propus va cuprinde un număr de aproximativ 24 apartamente si un spatiu comercial ce va fi amenajat la nivelul parterului.
Locurile de parcare necesare functiunii propuse, precum si accesul auto si pietonal se vor face in conformitate cu Avizul Comisiei de Circulatie nr. T92007-000452/06.09.2007.  
Incinta se va amenaja cu spaţii verzi (min. 20% din suprafata terenului). Numărul locurilor de parcare se va stabili în corelare cu numărul de apartamente ce se vor propune prin proiectul de arhitectură, respectând legislaţia de proiectare. 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.

Indicii propuşi prin documentaţie sunt:
POT max = 50 %

CUT max = 3,0
Regim de inaltime max. S+P+2E+M/Er
Spatii verzi minim 20% din suprafata terenului

La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.).
Planului Urbanistic de Detaliu “Amplasare locuinţe cu funcţiuni complementare”, Str. Bontila nr. 4 colt cu str. I.M.Klein, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

